b'\n_START_ARTICLE_\nHugo Cabret\n_START_SECTION_\nHandling\n_START_PARAGRAPH_\nFilmen handler om Hugo Cabret (spilt av Asa Butterfield), en foreldrel\xc3\xb8s tolv\xc3\xa5ring som bor og arbeider p\xc3\xa5 jernbanestasjonen Gare Montparnasse i Paris tidlig p\xc3\xa5 1930-tallet, og hans forhold til den bitre og g\xc3\xa5tefulle eieren av en lekebutikk p\xc3\xa5 stasjonen (spilt av Ben Kingsley). Sammen med butikkeierens barnebarn Isabelle (spilt av Chlo\xc3\xab Grace Moretz) fors\xc3\xb8ker Hugo \xc3\xa5 l\xc3\xb8se et mysterium knyttet til en skrivende menneskeautomat og faren som d\xc3\xb8de i en museumsbrann. Butikkeieren viser seg til sist \xc3\xa5 v\xc3\xa6re den tidligere filmpioneren Georges M\xc3\xa9li\xc3\xa8s.\n_START_SECTION_\nMottakelse\n_START_PARAGRAPH_\nFilmen er Scorceses f\xc3\xb8rste film i 3D, og har blitt m\xc3\xb8tt med gjennomg\xc3\xa5ende gode kritikker. Filmen har en oppslutning p\xc3\xa5 94% p\xc3\xa5 Rotten Tomatoes._NEWLINE_Filmen ble nominert til hele elleve oscarpriser og vant fem i den amerikanske Oscarutdelingen 2012.'